Sinan Ismail

Sinan Che Ismail (lahir 11 Ogos 1981) ialah seorang juruanimasi lelaki Malaysia. Beliau ialah pengasas bersama syarikat animasi Digital Durian, yang terkenal dengan siri animasi Didi & Friends dan Omar & Hana. Beliau juga ialah pengasas Durioo, pemula teknologi yang berfokus kepada kandungan berunsur Islam.Joycelyn Tan (14 Disember 2021). After 8 years of Didi & Friends, his new goal is to make a Disney & Netflix for Muslim kids Vulcan Post. Dicapai pada 6 Januari 2022.

Pada Mac 2021, Sinan memperoleh kawalan penuh ke atas Digital Durian dan membeli saham 50% milik rakan pengasasnya, Hairulfaizalizwan Ahmad Sofian. Sebulan kemudian, Hairulfaizalizwan meninggalkan Digital Durian.

Kehidupan awal
Sinan dibesarkan oleh ibu bapanya yang merupakan warga pendidik. Beliau merupakan pemegang ijazah jurusan Matematik di Universiti Sains Malaysia (USM).Nur Zarina Othman (13 Ogos 2018). Winning the hearts of children New Straits Times. Dicapai pada 28 September 2018.

Kerjaya
Pada tahun 2008, Sinan bersama-sama dengan rakannya, Hairulfaizalizwan Ahmad Sofian menubuhkan Digital Durian pada mulanya hanya memfokuskan kepada perkhidmatan multimedia, yang mana permintaan klien ialah penerbitan karya digital seperti kandungan e-Learning, video multimedia, animasi 3D untuk industri korporat dan sebagainya. Kemudian, mereka menerokai pasaran perniagaan kepada pengguna dengan Durian Kahwin, platform dagangan perkahwinan sehenti untuk kad jemputan, hadiah pintu dan perkahwinan yang bergaya.

Namun, Sinan dan dan rakannya, Hairul menyedari bahawa ini bukan minat mereka. Pada tahun 2012, kedua-duanya dianugerahkan geran RM50,000 selepas mengambil bahagian dalam Cabaran Pencipta Harta Intelek (IPCC) anjuran Perbadanan Ekonomi Digital Malaysia (MDEC). Nasib ternyata menyebelahi mereka apabila Didi & Friends The Science Explorers terpilih sebagai pemenang.

Sinan ialah antara usahawan yang mendapat manfaat IPCC seterusnya menjadikannya antara peserta industri kandungan kreatif dan animasi dilihat yang terus menjadi penyumbang penting kepada ekonomi digital negara apabila merekodkan pertumbuhan jualan eksport sebanyak RM1.42 bilion berdasarkan prestasi inisiatif MSC Malaysia pada tahun 2017.Afiq Hanif (21 Jun 2018). Persediaan bawa nama Malaysia Harian Metro. Dicapai pada 6 Januari 2022.

Pada November 2021, Sinan mengumumkan bahawa Digital Durian telah melepaskan hak pemilikan terhadap Didi & Friends dan menjualnya kepada Warnakala Studios, yang diasaskan oleh Hairulfaizalizwan.Zeanaaima Mohd Yusof (1 Disember 2021). Selamat tinggal ‘Didi & Friends’, selamat datang ‘Little Ammar’ Free Malaysia Today. Dicapai pada 6 Januari 2022. Meskipun telah melepaskan pegangannya terhadap francais Didi & Friends, Sinan bersama Zainul Wahab terus diberikan kredit "berdasarkan watak ciptaan" dalam francais Didi & Friends di bawah terbitan Warnakala Studios.

Kehidupan peribadi
Sinan telah berkahwin dengan Nuown Zainal dan mempunyai seorang anak lelaki, Qays dan seorang anak perempuan, Melur.

Filemografi 
TahunTajukPenciptaPengarahPenulisCatatan2012–2021Didi & FriendsMusim 1-52017–2021Omar & Hana

Rujukan

Pautan luar


 Profil rasmi di Tatler Asia

Kategori:Kelahiran 1981
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Juruanimasi Malaysia
Kategori:Alumni Universiti Sains Malaysia